คุกไม่ได้ช่วยอะไรเลย
ปฏิบัติการช่วยเหลือตัวประกันสาว 3 คน ภายในร้านเสริมสวย,สุประวีณ์ ซอยพระราม 6-15 (ซอยวัดบรมนิวาสราชวรวิหาร) ของตำรวจ สน.ปทุมวัน มีคลิปเผยแพร่ว่อนเน็ตไปหมด,เพราะเป็นเหตุระทึกที่มีการยิงต่อสู้กันดุเดือด ระหว่างโจรจับตัวประกันกับตำรวจ,เหตุการณ์เริ่มจาก นายเอกลักษณ์ หรือเอก ประดาอินทร์ อายุ 31 ปี ฉายา เอกน้ำเต้า ที่กำลังเมายา ขี่รถ จยย.ยามาฮ่า แอร็อกซ์ 155 สีเขียวดำ ทะเบียน 6 กผ 1996 กรุงเทพมหานคร มาจอดหน้าร้านเสริมสวยเกิดเหตุ,ชักปืน .38 ไทยประดิษฐ์บุกเข้าไปในร้าน กวัดแกว่งไปมาทำให้เหยื่อในร้าน 3 คน ประกอบด้วย ช่างเสริมสวย 1 คน และลูกค้าอีก 2 คน ถึงกับหูตาเหลือก,เหยื่อบรรยายอาการคลุ้มคลั่งหลังเกิดเหตุว่า นายเอกลักษณ์พร่ำบ่นถึงความคับแค้นที่ถูกเพื่อนโกงเงินค้ายาบ้าและไอซ์ ปล่อยตัวลูกค้าสาว 2 คนออกมาก่อน แล้วเดินออกมาหน้าร้านเล็งปืนใส่ตำรวจ เลยถูกยิงขาขวา 1 นัด แต่ยังไม่หมดฤทธิ์ จ่อปืนที่หัวตัวเองลั่นไกแต่กระสุนด้าน?,เปลี่ยนใจยิงใส่ตำรวจที่ล้อมอยู่ 2 นัด เลยโดนยิงสวนมา 2 นัด เข้าท้องสาหัส,ตรวจสอบพบผู้ต้องหามีประวัติยาวเหยียด? อาชีพเดิมขายเสื้อผ้าอยู่ที่ตลาดสะพานพุทธ เป็นคนชอบเล่นการพนันจนได้ฉายา เอกน้ำเต้า,ปี 2547 ตอนอายุ 18 ปี ยิงเพื่อนซี้วัยเดียวกันตายในปั๊มน้ำมันเซลล์ ถนนบรรทัดทอง ท้องที่ สน.พญาไท เพราะคนตายดันโทรศัพท์ไปด่าพ่อนายเอกลักษณ์ที่สั่งห้ามไม่ให้เข้าไปเที่ยวที่บ้าน,ศาลตัดสินจำคุก 25 ปี 9 เดือน แต่ติดคุกจริง 9 ปี พ้นโทษมาพร้อมวิชาโจรและรอยสักเต็มตัว,จากนั้นปี 2556 อายุ 27 ปี ถูกเจ้าหน้าที่ตำรวจ สน.ปทุมวันจับข้อหาเล่นการพนันไฮโล ที่ห้องเช่าไม่มีเลขที่ ซอยพระยาสุนทร แขวงรองเมือง เขตปทุมวัน กทม. แต่แค่ถูกปรับ,ปี 2558 อายุ 29 ปี ถูกตำรวจ สน.บางรัก จับข้อหาค้ายาเสพติด ศาลตัดสินจำคุก 1 ปี 8 เดือน,หลังพ้นรั้วเรือนจำมาได้แค่ 6 เดือน คลั่งยานรกควงปืนจี้ตัวประกันในร้านเสริมสวยอีก,เรียกว่า ชีวิตผ่านร้อนผ่านหนาวในคุกมาโชกโชน แต่การถูกกักกันเพื่อให้มีเวลาคิดทบทวนและสำนึกถึงพฤติกรรมชั่วของตัวเอง เหมือนจะไม่มีประโยชน์อะไรเลย,ไม่รู้ว่าโทษอุกฉกรรจ์ใน เรือนจำ เมืองไทย จะสบายไปหรือเปล่า?,สหบาท
นายเอกลักษณ์ หรือเอก ประดาอินทร์ อายุ 31 ปี ฉายา เอกน้ำเต้า ที่กำลังเมายา ขี่รถ จยย.ยามาฮ่า แอร็อกซ์ 155 สีเขียวดำ ทะเบียน 6 กผ 1996 กรุงเทพมหานคร มาจอดหน้าร้านเสริมสวยเกิดเหตุ
เอกลักษณ์ ประดาอินทร์,โกงเงินค้ายาบ้า,เอกน้ำเต้า,ส่องตำรวจ,สหบาท,ข่าวทั่วไป